**Županijska smotra učeničkih zadruga**

Naša Učenička zadruga Đurđica sudjelovala je na županijskoj smotri učeničkih zadruga Koprivničko-križevačke županije koja je održana na koprivničkom sajmištu uz Dane travnjaka. Našu zadrugu predstavljali su učenici Petra Bojanić, Katarina Pejak, Vanesa Ježovita, Damijan Košuta, Nikola Godek, Lana Kolar, Petra Mlinarić, voditelji sekcija Dragana Kolenko i Darko Markić te voditeljica zadruge Vesna Hižman-Perošić. Zadrugari su uredili štand učeničkim radovima, uporabnim predmetima i ukrasima. Bilo je tu svijećnjaka, podmetača, zdjelica, lutkica, magneta, okvira, biljaka, čajeva, začina i mnogih drugih proizvoda. Izložili smo i Ljetopis naše zadruge Đurđica s katalogom proizvoda te svim aktivnostima i zbivanjima u kojima je sudjelovala naša Učenička zadruga Đurđica. Učenici i mentori dobili su pohvalnice za sudjelovanje na županijskoj smotri.

Ana Želimorski, 8. a